Тарык Азіз — адзін з галоўных функцыянераў рэжыму іракскага дыктатара Садама Хусейна — выпушчаны на волю. Суд прызнаў яго невінаватым у падаўленні пратэстаў шыітаў, якія мелі месца ў 1999 годзе. Пратэсты былі выкліканыя таямнічым забойствам шыіцкага святара. Праўда, Тарыку Азізу радавацца рана. Ён застаецца фігурантам яшчэ дзвюх спраў: пакаранне смерцю групы камерсантаў, якія займаліся спекуляцый харчовымі прадуктамі, і ваенная аперацыя супраць курдаў.